
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИНЧЕ АДМИНИСТРАТИВЛӐ ПРАВӐНА ПӐСНИСЕМ ҪИНЧЕН" САККУНӖН 241 ТАТА 33 СТАТЙИСЕНЕ ТАТА ЧӐВАШ РЕСПУБЛИКИН "ЧӐВАШ РЕСПУБЛИКИН ТЕРРИТОРИЙӖНЧЕ 
ШӖВЕТНӖ УГЛЕВОДОРОД ГАЗӖ ПУР ТАВАРСЕНЕ ҪУЛ ҪИТМЕН ҪАМРӐКСЕНЕ ВАККӐН СУТМА ЧАРАССИНЕ 
ТАТА ШӖВЕТНӖ УГЛЕВОДОРОД ГАЗНЕ СЫВЛАСА ӐША ИЛМЕЛЛИ МАЙПА УСӐ КУРМА ҪУЛ ҪИТМЕН ҪАМРӐКСЕНЕ ЯВӐҪТАРНИНЕ ЧАРАС ӖҪЕ 
ҪИРӖПЛЕТЕССИ ҪИНЧЕН" САККУННЕ
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи нарӑс уйӑхӗн 13-мӗшӗнче
йышӑннӑ

1 статья
Чӑваш Республикин "Чӑваш Республикинче административлӑ правӑна пӑснисем ҫинчен" 2003 ҫулхи утӑ уйӑхӗн 23-мӗшӗнчи 22 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 55 №; 2005, 62, 64, 65 №-сем; 2006, 69, 72 №-сем; 2007, 73, 74 №-сем; 2008, 75, 77, 78 №-сем; 2009, 81, 82 №-сем; 2010, 84, 86 №-сем; 2011, 88–91 №-сем; 2012, 92 (I том), 94, 96 №-cем; Чӑваш Республикин Саккунӗсен пуххи, 2013, 7, 12 №-сем; 2014, 3, 6, 9, 11, 12 №-сем; 2015, 6, 10 №-сем; 2016, 3, 4, 10, 11 №-сем; 2017, 2–4, 7, 11 №-сем; "Республика" хаҫат, 2017, раштав уйӑхӗн 27-мӗшӗ; 2018, нарӑс уйӑхӗн 21-мӗшӗ, ҫу уйӑхӗн 8-мӗшӗ, ҫӗртме уйӑхӗн 27-мӗшӗ, раштав уйӑхӗн 5-мӗшӗ, раштав уйӑхӗн 26-мӗшӗ; 2019, нарӑс уйӑхӗн 20-мӗшӗ, утӑ уйӑхӗн 17-мӗшӗ; 2020, пуш уйӑхӗн 4-мӗшӗ, пуш уйӑхӗн 25-мӗшӗ, ҫӗртме уйӑхӗн 3-мӗшӗ, авӑн уйӑхӗн 30-мӗшӗ, юпа уйӑхӗн 28-мӗшӗ; 2021, утӑ уйӑхӗн 1-мӗшӗ, юпа уйӑхӗн 27-мӗшӗ, раштав уйӑхӗн 2-мӗшӗ, раштав уйӑхӗн 29-мӗшӗ; 2022, утӑ уйӑхӗн 13-мӗшӗ, юпа уйӑхӗн 5-мӗшӗ, раштав уйӑхӗн 22-мӗшӗ; "право21.рф" сеть кӑларӑмӗ, 2023, нарӑс уйӑхӗн 22-мӗшӗ, 0000000000000761 №; "Республика" хаҫат, 2023, ака уйӑхӗн 26-мӗшӗ, утӑ уйӑхӗн 19-мӗшӗ, раштав уйӑхӗн 13-мӗшӗ; 2024, ака уйӑхӗн 10-мӗшӗ, ҫу уйӑхӗн 
3-мӗшӗ) ҫакӑн пек улшӑнусем кӗртес:
1) 241 статьяра:
а) 5-мӗш пай хӑйӗн вӑйне ҫухатнӑ тесе йышӑнас;
ӑ) 6-мӗш пайӑн пӗрремӗш абзацне ҫакӑн пек ҫырса хурас:
"6. Ҫул ҫитмен ҫамрӑксене вӗсене валли йӑлара кирлӗ газ пур сиенлӗ пулма пултаракан таварсем туянса (ҫав шутра дистанци мелӗпе) е тата вӗсене ҫавнашкал таварсем парса шӗветнӗ углеводород газне тата (е) унӑн пӑсӗсене сывласа ӑша илмелли майпа усӑ курма явӑҫтарнӑшӑн, шӗветнӗ углеводород газне тата (е) унӑн пӑсӗсене сывласа ӑша илмелли майпа усӑ курма сӗннӗшӗн е хистенӗшӗн –";
2) 33 статьян 2-мӗш пайӗн "к" пуктӗнче "4–6" цифрӑсене "4, 6" цифрӑсемпе улӑштарас.

2 статья
Чӑваш Республикин "Чӑваш Республикин территорийӗнче шӗветнӗ углеводород газӗ пур таварсене ҫул ҫитмен ҫамрӑксене ваккӑн сутма чарассине тата шӗветнӗ углеводород газне сывласа ӑша илмелли майпа усӑ курма ҫул ҫитмен ҫамрӑксене явӑҫтарнине чарас ӗҫе ҫирӗплетесси ҫинчен" 2021 ҫулхи ҫӗртме уйӑхӗн 24-мӗшӗнчи 51 №-лӗ саккунне ("Республика" хаҫат, 2021, утӑ уйӑхӗн 1-мӗшӗ) ҫакӑн пек улшӑнусем кӗртес:
1) ятне ҫакӑн пек ҫырса хурас:
"ЧӐВАШ РЕСПУБЛИКИН ТЕРРИТОРИЙӖНЧЕ 
ШӖВЕТНӖ УГЛЕВОДОРОД ГАЗНЕ ТАТА (Е) УНӐН ПӐСӖСЕНЕ СЫВЛАСА ӐША ИЛМЕЛЛИ МАЙПА УСӐ КУРМА ҪУЛ ҪИТМЕН ҪАМРӐКСЕНЕ ЯВӐҪТАРНИНЕ ЧАРАС ӖҪЕ ҪИРӖПЛЕТЕССИ ҪИНЧЕН";
2) 1–3 статьясене ҫакӑн пек ҫырса хурас:
"1 статья. Ҫак Саккун йӗркелекен ыйтусем
Ҫак Саккун ҫул ҫитмен ҫамрӑксен сывлӑхне, вӗсен ӳт-пӳ, ӑс-хакӑл, ӑс-тӑн, шухӑш-кӑмӑл тата этеплӗх аталанӑвне сиен кӳресрен асӑрхаттарас тӗллевпе шӗветнӗ углеводород газне тата (е) унӑн пӑсӗсене сывласа ӑша илмелли майпа усӑ курма ҫул ҫитмен ҫамрӑксене явӑҫтарас ӗҫре чару палӑртать.

2 статья. Ҫак Саккунра усӑ куракан ӑнлавсем
Ҫак Саккунра Федерацин "Раҫҫей Федерацийӗнче ача прависен тӗп гарантийӗсем ҫинчен" 1998 çулхи утӑ уйӑхӗн 24-мӗшӗнчи 124-ФЗ №-лӗ саккунӗпе палӑртнӑ пӗлтерӗшлӗ тӗп ӑнлавсемпе усӑ кураҫҫӗ.

3 статья.	Шӗветнӗ углеводород газне тата (е) унӑн пӑсӗсене сывласа ӑша илмелли майпа усӑ курма ҫул ҫитмен ҫамрӑксене явӑҫтарма чарасси 
Чӑваш Республикин территорийӗнче ҫул ҫитмен ҫамрӑксене вӗсене валли йӑлара кирлӗ газ пур сиенлӗ пулма пултаракан таварсем туянса (ҫав шутра дистанци мелӗпе) е тата вӗсене ҫавнашкал таварсем парса шӗветнӗ углеводород газне тата (е) унӑн пӑсӗсене сывласа ӑша илмелли майпа усӑ курма явӑҫтарма, шӗветнӗ углеводород газне тата (е) унӑн пӑсӗсене сывласа ӑша илмелли майпа усӑ курма сӗнме е хистеме юрамасть.".

3 статья
Ҫак Саккун 2025 ҫулхи пуш уйӑхӗн 1-мӗшӗнчен пуҫласа вӑя кӗрет. 

	Чӑваш Республикин
Пуҫлӑхӗ
	
О. Николаев



Шупашкар хули
2025 ҫулхи нарӑс уйӑхӗн 17-мӗшӗ

